《寄魏默深》
清代·杨季鸾

京华谈笑隔年余，红树秋来叶又疏。北望燕台空入梦，南寻禹穴问何如。

忧时贾谊休垂涕，卧病虞卿且著书。衡岳洞庭幽绝处，待君同隐结茅居。

作者简介：湖南宁远人，字紫卿。年十二，以《春草诗》得名。为魏源、陶澍等所推重。咸丰元年举孝廉方正，官翰林院待诏。归后侨寓零陵，主讲濂溪书院。有《春星阁诗钞》。